સજાતીયોની તરફેણ કરનારા લોકો, પ્રાણીઓમાં પણ સજાતીયતા હોય છે તેવી (ખોટી) દલીલ લોકોના મનમાં ઠસાવવાનો પ્રયત્ન કરતા હોય છે. આ એક વિકૃત અને મારીમચડીને ઠોકી બેસાડવાનો પ્રયાસ જ છે, કારણકે પ્રાણીઓથી માંડીને માનવીઓમાં પણ બે સમાન જાતિના લોકો વચ્ચે દોસ્તી, મિત્રતા કે પછી ભાઈચારો-બહેનચારો હોઈ શકે છે. તેનો અર્થ એ નથી કે તેમના વચ્ચે સજાતીય સંબંધો જ હોય. (જોકે સજાતીય સંબંધોના વધતા જતા ફેલાવા પછી હવે કોઈ બે પુરુષો કે બે સ્ત્રીઓ વચ્ચે શુદ્ધ મિત્રતાને પણ ‘આ રીતે’ જોવાતી થઈ શકે છે અને કોઈ બદમાશ પુરુષ કે સ્ત્રી બીજી કોઈ પુરુષ કે સ્ત્રી સામે બદલો લેવા કે પૈસા પડાવવા (બળાત્કારના ઘણી વાર ખોટા આક્ષેપો થતા હોય છે તેમ) સજાતીય સંબંધોની ખોટી પોલીસ ફરિયાદો થઈ શકે છે. એવૉર્ડ વિજેતા વિજ્ઞાન પત્રકાર (એ વળી શું એવો પ્રશ્ન ગુજરાતી મિડિયાવાળા પૂછી શકે) મેલિસ્સા હૉગેનબૂમે બીબીસી પર એક લેખમાં લખ્યું છે કે પ્રાણીઓમાં હૉમોસેક્સ્યુઅલ બિહેવિયર છે અર્થાત્ તેમનું વર્તન હૉમૉસેક્સ્યુઅલ પ્રકારનું લાગી શકે (એ તો દોસ્તો કે બહેનપણીઓમાં પણ લાગી શકે જેમ કે મસ્તી કે લડાઈ કરતા હોય તો ગળે મળવું, ભેટવું કે એકબીજા પર ચડીને સામેવાળાને દબાવી દેવાની કોશિશ કરવી) પરંતુ ખરેખર હૉમોસેક્સ્યુઆલિટી નથી.